	Eil. Nr.
	Pavadinimas
	Prašymo įregistruoti santuoką priėmimas ir santuokos registravimas

	1.
	Administracinės paslaugos kodas
	 

	2.
	Administracines paslaugos versija
	3 versija

	3.
	Administracinės paslaugos pavadinimas
	Prašymo sudaryti santuoką priėmimas ir santuokos registravimas

	4.
	Administracinės paslaugos apibūdinimas
	· Ši paslauga apima prašymo sudaryti santuoką priėmimą, santuokos sudarymo įrašo sudarymą, pagal pageidavimą santuokos sudarymo įrašą liudijančio išrašo išdavimą. Norintys susituokti, asmeniškai pateikia nustatytos formos prašymą Teisės ir civilinės metrikacijos skyriuje. 
· Santuoka registruojama įstatymo nustatyta tvarka praėjus ne mažiau kaip vienam mėnesiui nuo prašymo pateikimo dienos. Dėl norinčios susituokti moters nėštumo ar vieno iš norinčių susituokti sunkios ligos, ar išvykimo į tolimojo plaukiojimo reisą, ar atlikti karinės užduoties užsienio valstybėje ilgesniam nei trijų mėnesių laikotarpiui, taip pat dėl išvykimo į diplomatinę tarnybą, santuoka gali būti registruojama praėjus ne mažiau kaip dviem savaitėms nuo prašymo padavimo dienos. Tokiais atvejais Teisės ir civilinės metrikacijos skyriui turi būti pateiktas atitinkamos institucijos išduotas dokumentas, patvirtinantis svarbią priežastį santuokai po dviejų savaičių sudaryti. 
· Santuokos registravimo ceremonija gali būti organizuojama Teisės ir civilinės metrikacijos skyriaus arba Ignalinos krašto muziejaus patalpose, arba norinčiųjų susituokti laisvai pasirinktoje vietoje, jei tai neprieštarauja viešajai tvarkai ir gerai moralei, nekelia pavojaus gyvybei ar sveikatai. Ši vieta turi būti Ignalinos rajono savivaldybės teritorijos ribose. 
· Santuoka registruojama laikantis LR civilinio kodekso 3.12–3.17 str. nustatytų santuokos sudarymo sąlygų, dalyvaujant norintiems susituokti asmenims ir dviem liudytojams (bei svečiams).

	5.
	Teisės aktai, reguliuojantys administracinės paslaugos teikimą
	1. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas, 2000-07-18 Nr. VIII-1864.

2. Valstybinės lietuvių kalbos komisijos 2003 m. birželio 26 d. nutarimas Nr. N-2(87) "Dėl moterų pavardžių darymo”.

3. Lietuvos Respublikos asmens vardo ir pavardės rašymo dokumentuose įstatymas, 2022-01-18, Nr. XIV-903.

4. Lietuvos Respublikos Vyriausybės 2022-04-27 nutarimas Nr. 424 „Dėl asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo“.

5. 2016-07-06 Europos Parlamento ir Tarybos Reglamentas (ES) 2016/1191, kuriuo skatinamas laisvas piliečių judėjimas supaprastinant tam tikrų viešųjų dokumentų pateikimo Europos Sąjungoje reikalavimus ir iš dalies keičiamas Reglamentas (ES) Nr. 1024/2012.

6. 1976 m. rugsėjo 8 d. Vienos konvencija dėl išrašų iš civilinės būklės aktų įrašų išdavimo įvairiomis kalbomis.

7. Lietuvos Respublikos įstatymas dėl užsieniečių teisinės padėties, 2004-04-29, Nr. IX-2206.

8. Lietuvos Respublikos civilinės būklės aktų registravimo įstatymas, 2015-12-03 Nr. XII-2111.

9. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo".

10. Lietuvos Respublikos rinkliavų įstatymas, 2000-06-13, Nr. VIII-1725

11. Lietuvos Respublikos Vyriausybės 2000-12-15 nutarimas Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo“.

12. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374.

	6.
	Informacija ir dokumentai, kuriuos turi pateikti asmuo
	· Prašymas;
· asmens tapatybę patvirtinantys dokumentai;
· jei norintis susituokti asmuo yra išsituokęs arba našlys ir šie duomenys nėra įtraukti į Gyventojų registrą, būtina pateikti santuokos nutraukimą ar buvusio sutuoktinio mirties faktą patvirtinančius dokumentus;
· jei norintis susituokti asmuo yra užsienio valstybės pilietis,  jis privalo pateikti savo kilmės  valstybės kompetentingos institucijos išduotą dokumentą, patvirtinantį, kad  santuokai sudaryti  kliūčių nėra. Užsienio valstybės piliečio dokumentai (išskyrus pasą) turi būti legalizuoti ar patvirtinti pažyma (APOSTILLE), jeigu Lietuvos Respublikos tarptautinės sutartys ir Europos Sąjungos teisės aktai nenumato kitaip ir išversti į lietuvių kalbą;
· ne Europos Sąjungos ir ne Europos laisvosios prekybos asociacijos valstybių narių užsienio piliečiai taip pat turi pateikti savo teisėto buvimo Lietuvos Respublikoje dokumentus (leidimą gyventi Lietuvoje ar kt.);
· mokėjimo pavedimas arba kvitas, patvirtinantis, kad sumokėta valstybės rinkliava.

	7.
	Administracinės paslaugos teikėjas
	Teisės ir civilinės metrikacijos skyriaus vyriausioji specialistė Renata Labutienė, tel. (0 386) 5 20 35, el. p. renata.labutiene@ignalina.lt 


	8.
	Administracinės paslaugos vadovas
	Teisės ir civilinės metrikacijos skyriaus vedėja Edita Rastenienė, tel. (0 386) 5 29 60, el. p. edita.rasteniene@ignalina.lt


	9.
	Administracinės paslaugos suteikimo trukmė
	1 mėnuo



	10.
	Administracinės paslaugos suteikimo kaina (jei paslauga teikiama atlygintinai)
	 Mokėjimo būdai:
· Internetu; 
· bankų skyriuose;
· AB „Lietuvos paštas" pašto skyriuose; 
· informacinėse „Maxima“ kasose;
· UAB „Perlo paslaugos" terminaluose.
Įmokos kvite privalu nurodyti duomenis asmens, kurio vardu pateiktas prašymas, o ne giminaičio ir (ar) kito asmens duomenis.
Gavėjas: Valstybinė mokesčių inspekcija prie LR FM
Įmokos kodas: 52845
Įmokos suma: 30 eurų (kai santuoka registruojama Teisės ir civilinės metrikacijos skyriuje) ir 6,20 euro, jei imamas santuokos sudarymo įrašo išrašas;
                        70 eurų (kai santuoka registruojama norinčiųjų susituokti pasirinktoje vietoje) ir 6,20 euro, jei imamas santuokos sudarymo įrašo išrašas.
AB Swedbank - LT247300010112394300;
Luminor Bank AB – LT74 4010 0510 0132 4763;
AB SEB bankas – LT05 7044 0600 0788 7175;
AB Artea bankas – LT32 7180 0000 0014 1038;
Danske Bank A/S LT filialas – LT74 7400 0000 0872 3870;
Nordea Bank AB LT skyrius – LT12 2140 0300 0268 0220;
UAB „Urbo bankas“ – LT42 7230 0000 0012 0025;
AS „Citadele bankas“ Lietuvos filialas – LT78 7290 0000 0013 0151
 

	11.
	Prašymo forma, pildymo pavyzdys ir prašymo turinys
	Prašymo forma pridedama


	12.
	Informacinės ir ryšių technologijos, naudojamos teikiant administracinę paslaugą
	Pareiškėjas gali užpildyti elektroninę paslaugos užsakymo formą  (https://www.registrucentras.lt/savitarna)

	13.
	Administracinių paslaugų teikimo aprašymų įtraukimas į dokumentų apskaitą
	Aprašymas įtraukiamas į Ignalinos  rajono savivaldybės administracijos dokumentų apskaitą Ignalinos rajono savivaldybės administracijos veiklos dokumentų, administracinių paslaugų valdymo ir interesantų aptarnavimo reglamento nustatyta tvarka.

